हरे रामा, हरे कृष्णा की धुन से गूंजा शहर
तीन दिवसीय श्रीमद्भगवद कथा के पूर्व संध्या पर शनिवार को हरे कृष्ण यूथ इस्कॉन द्वारा भव्य हरिनाम संकीर्तन गीता भवन से निकाला गया। इस संकीर्तन में देश के कई भागों से आए भक्तों द्वारा भव्य हरिनाम का उच्चारण ‘हरे कृष्ण हरे कृष्ण कृष्ण कृष्ण हरे हरे, हरे राम हरे राम राम राम हरे हरे’ किया जा रहा था।
शहर एवं आस पास के क्षेत्रों के आए भक्तों ने काफी उत्साहपूर्ण तरीके से नृत्य- कीर्तन का आनंद लिया। जुलूस को नेतृत्व डॉ. केशवानंद जी कर रहे थे। जुलूस मुख्य बाजार पथ होते हुए पुन: गीता भवन में समाप्त हुआ। इस कार्यक्रम में डॉ. आनंद वृदावन दास, डॉ. बलदेव परमानंद दास, प्रहलाद प्रिय दास, भक्ति सिद्धांत दास, गोविंद दास, सुंदर माधवदास, अनोतमम़ प्रभु, शत्रुघ्न ऋषिकेश दास, संजय प्रभु, शिव प्रभु, अभिषेक प्रभु, अरविंद सिंह, सुंदरी राधिका देवी दासी, भक्तिन ज्योतिसर एवं दीक्षावंती ने सक्रियता से भाग लिया।
नगर संकीर्तन में शामिल इस्कॉन के सदस्य।
hin_Deva hin_Deva hin_Deva bho_Deva